钦定古今图书集成/明伦汇编/官常典/第646卷 > 王涣 任峻 > 阎宪
## 钦定古今图书集成/明伦汇编/官常典/第646卷 > 王涣 任峻 > 阎宪

按《汉中士女志》：宪字孟度，成固人也，名知人。为绵竹
令，以礼让为化，民莫敢犯。男子杜成夜行，得遗物一
囊，中布锦二十五疋，求其主还之，曰：“县有明君，何敢
负其化？”童谣歌曰：“阎尹赋政，既明且㫤。去苛去辟，动
以礼让。”迁蜀郡，民泣涕送之以千数。